Къэбэрдей-Балъкъэрым и Iэтащхьэр Урысейм и Правительствэм и УнафэщI Медведев Дмитрий къыщалъхуа махуэмкIэ ехъуэхъуащ
КъБР-м и Iэтащхьэ КIуэкIуэ Ю. А. Урысейм и Правительствэм и УнафэщI Медведев Д. А. къыщалъхуа махуэмкIэ ехъуэхъуащ:
«ПщIэ зыхуэтщI Дмитрий Анатолий и къуэ!
Къэбэрдей-Балъкъэрым пщIэшхуэ щыхуащI ди республикэм экономикэ и лъэныкъуэкIэ и Iуэху зэпэщу щытыным Уэ уи щхьэкIэ уи нэIэ зэрытетым икIи абыкIэ щIэгъэкъуэн укъызэрыхуэхъум. КъБР-мрэ Урысеймрэ я лъэпкъхэр зэрызэкъуэувэ- рэ илъэс 460-рэ щрикъум ирихьэлIэу къытхуебгъэхьа хъуэхъур икъукIэ ди гуапэ хъуащ. Къэралым и Правительствэм и унафэр пщIыкIэрэ, Уэ сыт щыгъуи къыбогъуэт къэралым социально-экономикэ и лъэныкъуэкIэ зегъэужьыным хуэунэтIа Iуэху я нэхъ гугъухэри зэфIэха зэрыхъуну Iэмалхэр.
Къэбэрдей-Балъкъэрым и Парламентым, Правительствэм, ди деж щыпсэу псоми я цIэкIи, си щхьэкIи ди гуапэу зыпхузогъазэ узыншагъэ уиIэну, уи Iуэху сыткIи зэпэщу щытыну, Уи лэжьыгъэ гугъум, жэуаплыныгъэшхуэ зыпылъым, адэкIи ехъулIэныгъэхэр къыщыпхьыну дынохъуэхъуу», — щыжеIэ щIыналъэм и Iэтащхьэм и тхыгъэм.
ЯРОСЛАВСКАЯ Маринэ.
